Document ID: 31996D0106

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1996 για την τροποποίηση των αποφάσεων 94/187/ΕΚ, 94/309/ΕΚ, 34/344/ΕΚ, 94/446/ΕΚ, 95/341/ΕΚ και 95/343/ΕΚ για τη θέσπιση των υγεινομικών όρων και της πιστοποίησης που απαιτούνται για τις εισαγωγές ορισμένων προϊόντων και για την τροποποίηση της απόφασης 95/340/ΕΚ για την κατάρτιση προσωρινού καταλόγου τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα (Κείμενο που παρουσιάζει ενδιαφέρον για τον ΕΟΧ) (96/106/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την απόφαση 96/103/ΕΚ (2), και ιδίως το άρθρο 10 παράγραφος 2 στοιχείο γ),
την οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 23 παράγραφοι 2 και 3,
Εκτιμώντας:
ότι οι αποφάσεις 94/187/ΕΚ (4), 94/309/ΕΚ (5), 94/344/ΕΚ (6), και 94/446/ΕΚ της Επιτροπής (7), όπως τροποποιήθηκαν τελευταία από την απόφαση 95/230/ΕΚ (8), θεσπίζουν αντίστοιχα τους υγειονομικούς όρους και την κτηνιατρική πιστοποίηση που απαιτείται για εισαγωγές από τρίτες χώρες εντέρων ζώων, ορισμένων ζωοτροφών για ζώα συντροφιάς και ορισμένων ανεπεξέργαστων βρώσιμων προϊόντων για ζώα συντροφιάς που περιέχουν ύλες χαμηλού κινδύνου, μεταποιημένες ζωικές πρωτεΐνες, συμπεριλαμβανομένων προϊόντων τα οποία περιέχουν αυτές τις πρωτεΐνες και προορίζονται για κατανάλωση από ζώα, καθώς και κόκκαλα και προϊόντα με βάση τα κόκκαλα, κέρατα και προϊόντα με βάση τα κέρατα, καθώς και οπλές και προϊόντα με βάση τις οπλές για περαιτέρω επεξεργασία που δεν προορίζονται για κατανάλωση από τον άνθρωπο ή τα ζώα 7 ότι με την απόφαση 95/230/ΕΚ τροποποιήθηκαν οι αποφάσεις αυτές, προκειμένου να τεθούν σε εφαρμογή, προβλέποντας την εφαρμογή από τις 2 Φεβρουαρίου 1996 7
ότι, με την απόφαση 95/340/ΕΚ της Επιτροπής (9), καταρτίστηκε προσωρινός κατάλογος τρίτων χωρών, από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα 7 ότι η απόφαση 95/341/ΕΚ της Επιτροπής (10) θεσπίζει τους υγειονομικούς όρους και την κτηνιατρική πιστοποίηση για τις εισαγωγές γάλακτος και προϊόντων με βάση το γάλα που δεν προορίζονται για κατανάλωση από τον άνθρωπο 7 ότι η απόφαση 95/343/ΕΚ της Επιτροπής (11) θεσπίζει τους υγειονομικούς όρους και την κτηνιατρική πιστοποίηση για εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7 ότι η ημερομηνία εφαρμογής των εν λόγω αποφάσεων είναι η 2α Φεβρουαρίου 1996 7
ότι, φαίνεται ότι τρίτες χώρες δεν θα είναι σε θέση να πληρούν τους νέους όρους εισαγωγής μέχρι την εν λόγω ημερομηνία 7 ότι, για να αποφευχθούν διαταραχές στο εμπόριο, είναι αναγκαίο να αναβληθεί η ημερομηνία εφαρμογής των αποφάσεων αυτών 7
ότι οι αποφάσεις 94/187/ΕΚ, 94/309/ΕΚ, 94/344/ΕΚ, 94/446/ΕΚ, 95/340/ΕΚ, 95/341/ΕΚ και 95/343/ΕΚ πρέπει, κατά συνέπεια, να τροποποιηθούν 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 94/187/ΕΚ, η ημερομηνία «2α Φεβρουαρίου 1995» αντικαθίσταται από την «1η Ιανουαρίου 1997».
Άρθρο 2
Στο άρθρο 2 της απόφασης 94/309/ΕΚ, η ημερομηνία «2α Φεβρουαρίου 1995» αντικαθίσταται από την «1η Ιανουαρίου 1997».
Άρθρο 3
Στο άρθρο 2 της απόφασης 94/344/ΕΚ, η ημερομηνία «2α Φεβρουαρίου 1995» αντικαθίσταται από την «1η Ιανουαρίου 1997».
Άρθρο 4
Στο άρθρο 4 της απόφασης 94/446/ΕΚ, η ημερομηνία «2α Φεβρουαρίου 1995» αντικαθίσταται από την «1η Ιανουαρίου 1997».
Άρθρο 5
Στο άρθρο 5 της απόφασης 95/340/ΕΚ, η ημερομηνία «2α Φεβρουαρίου 1995» αντικαθίσταται από την «1η Μαΐου 1996».
Άρθρο 6
Στο άρθρο 3 της απόφασης 95/341/ΕΚ, η ημερομηνία «2α Φεβρουαρίου 1995» αντικαθίσταται από την «1η Μαΐου 1996».
Άρθρο 7
Στο άρθρο 8 της απόφασης 95/343/ΕΚ, η ημερομηνία «2α Φεβρουαρίου 1995» αντικαθίσταται από την «1η Ιανουαρίου 1997».
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 29 Ιανουαρίου 1996.

Labels: 3
17
5